**\_\_\_-сонли кредит қайтмаслик хатаридан** *(тадбиркорлик хавфини)* **суғурталаш**

*(умумий суғурта соҳасининг 14-класс қоидаларига мувофиқ ишлаб чиқилган)*

**ШАРТНОМАСИ**

201\_\_\_ й. «\_\_\_\_» \_\_\_\_\_\_\_\_\_\_\_\_ \_\_\_\_\_\_\_\_\_\_ ш.

Ўзбекистон Республикаси Молия вазирлигининг \_\_\_\_\_\_ йил \_\_\_ \_\_\_\_\_\_\_\_\_\_даги \_\_\_\_\_\_\_\_\_\_\_‑сонли лицензияси асосида фаолият кўрсатувчи, қуйида «Суғурталовчи» деб аталувчи «\_\_\_\_\_\_\_\_\_\_\_\_\_\_\_\_\_\_\_\_\_\_» номидан \_\_\_\_ йил \_\_\_\_ декабрда берилган
№\_\_\_\_-сонли ишончнома асосида иш юритувчи \_\_\_\_\_\_\_\_\_\_\_\_ филиали директори \_ бир томондан ва қуйида «Суғурта қилдирувчи/наф олувчи/ деб аталувчи “Агробанк” АТБ \_\_\_\_\_\_\_\_\_\_\_\_\_\_\_\_\_\_\_\_ филиали номидан \_\_\_\_\_\_\_йил сентябрдаги \_\_\_\_\_\_-сонли ишончнома асосида иш юритувчи иккинчи томондан, қуйида «Қарз олувчи /Қарздор » деб аталувчи «\_\_\_\_\_\_\_\_\_\_\_\_\_\_\_\_\_\_» номидан иш юритувчи томондан, биргаликда «Томонлар» ва алоҳида «Томон» деб аталувчилар ушбу кредитни қайтмаслик хатаридан суғурталаш *(тадбиркорлик хавфини)* шартномасини *(қуйида «шартнома» деб аталади)* қуйидагилар ҳақида туздилар:

**I.БЎЛИМ. ШАРТНОМА ПРЕДМЕТИ**

1.1.“Суғурталовчи” ушбу шартномада кўрсатилган миқдор ва муддатда суғурта мукофоти тўланиши шарти билан ушбу шартномада назарда тутилган шартларга мувофиқ суғурта ҳодисаси содир бўлганда “Суғурта қилдирувчи/Наф олувчи”га шартномада кўрсатилган тартибда ва ҳажмда зарарларни қоплаб бериш мажбуриятини олади.

1.2.Суғурта объекти бўлиб Қарз олувчи (Қарздор) томонидан **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**берилган кредит маблағини сўндириш бўйича мажбуриятларни бажармаслиги** оқибатида Суғурта қилдирувчининг кредит шартномаси бўйича юзага келган зарарлар билан боғлиқ мулкий манфаатлари ҳисобланади.

1.3.Ушбу шартнома бўйича суғурта пули \_\_\_\_\_\_\_\_\_\_\_\_\_ (\_\_\_\_\_\_\_ минг) \_\_\_\_\_\_\_\_\_\_\_\_\_ ташкил этади. Қарз олувчи томонидан ушбу шартноманинг амал қилиш даврида кредитнинг асосий қисми қисман сўндирилган тақдирда, суғурта суммаси шу миқдорда (асосий қарзнинг тўланган/сўндирилган миқдорида) камайиб боради.

1.4.Суғурта қилдирилаётган кредит маблағи қуйидаги мақсадлар учун берилади:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**II.БЎЛИМ. АТАМАЛАР**

2.1.Ушбу Суғурта шартномасида қўлланиладиган атамалар қуйидагича таърифланади:

1. **Суғурталовчи** – мазкур суғурта шартномаси шартлари бўйича суғурта қопламасини амалга ошириш мажбуриятини қабул қилувчи суғурта компанияси бўлиб, ўз фаолиятини Ўзбекистон Республикаси қонун ҳужжатларига мувофиқ амалга оширади. Суғурталовчи номидан унинг филиал ва бўлинмалари қонунчиликка мувофиқ суғурта фаолиятини амалга оширади.
2. **Суғурта қилдирувчи** – Суғурталовчи билан суғурта шартномасини тузган ва Суғурталовчи билан аниқ суғурта муносабатларига кирувчи, ўзининг мулкий манфаатларини суғурталаётган шахс.
3. **Қарз олувчи** – тижорат банкидан кредит олувчи, ўрнатилган тартибда давлат рўйхатидан ўтган, шунингдек ўз фаолияти натижасида даромад манбаига эга бўлган юридик шахс.
4. **Кредит шартномаси** – Суғурта қилдирувчи (тижорат банк) ва Қарз олувчи ўртасида тузилган шартнома бўлиб,унинг асосида Суғурта қилдирувчи (Банк) Қарз олувчига пул маблағларини (кредитни) келишилган миқдорларда мақсадлилик, қайтарувчанлик, тўловлилик, таъминланганлик ва муддатлилик шартларида тақдим этиш мажбуриятини, Қарз олувчи эса олинган пул маблағларини (кредитни) белгиланган муддат(лар)да тўлиқ қайтариш ва у бўйича фоизларни ўз вақтида тўлаш мажбуриятини олади.
5. **Суғурта ҳодисаси** – суғурта полисида кўрсатилган суғурта муддати мобайнида ҳақиқатдан содир бўлган воқеа бўлиб, унинг содир бўлиши билан Суғурталовчида Суғурта қилдирувчига суғурта қопламасини тўлаш мажбурияти юзага келади.
6. **Суғурта пули** – суғурта полисида кўрсатилган пул маблағлари (мажбуриятлари) миқдори бўлиб, Суғурталовчи суғурта қопламаларини мазкур миқдорлар чегарасида амалга оширади.
7. **Суғурта мукофоти** – суғурта шартномасида белгиланган тартиб ва муддатларда тўланиши шарт бўлган суғурта учун тўлов.
8. **Суғурта қопламаси** – суғурта ҳодисаси содир бўлганда Суғурталовчи томонидан Суғурта қилдирувчига тўланадиган пул маблағлари.
9. **Суғурта полиси** – Суғурталовчи томонидан Суғурта қилдирувчига суғурта мукофоти тўлангандан кейин бериладиган ва Суғурталовчининг мазкур суғурта шартнома шартларига мувофиқ берилган суғурта полислари бўйича суғурта қопламасини тўлаш мажбуриятларини тасдиқловчи ҳужжат.
10. **Кутиш даври** – Суғурта ҳодисаси натижасида юзага келган ҳар қандай зарарни Суғурталовчи қоплашидан аввал ўтиши керак бўлган, тўлов санасидан эътиборан ҳисобланадиган кетма-кет календарь кунлари сони.Мазкурсуғурта шартномаси бўйича кутиш давриполисда кўрсатилган муддатдан кейин ўттиз банк иш куни.
11. **Зарар** – Суғурта ҳодисаси содир бўлганда Қарз олувчи Суғурта қилдирувчи олдидаги ўз мажбуриятларини тўлиқ ёки қисман бажармаслиги натижасида Суғурта қилдирувчининг тадбиркорлик қалтисликларидан яьни қайтариб ололмаган кредитнинг асосий қарз пул маблағлари миқдори ҳисобланади. Мажбурият бажарилмаганлиги юзасидан ҳисобланган фоиз, пеня, жарима ва бошқаларга нисбатан Суғурталовчи ҳеч қандай жавобгарлик олиб бормайди. Зарар миқдори шартнома шартларига асосан аниқланади.
12. **Тўлов санаси** – кредит шартномаси (тўлов графиги)га асосан Қарз олувчи томонидан Суғурта қилдирувчи олдидаги кредит бўйича асосий қарзни тўлаш куни ёҳуд кредит қарздорлигини муддатидан олдин тўлиқ ундириш юзасидан қарор чиқарилган кун.
13. **Зарар санаси** – кутиш даврининг охирги кунидан кейинги биринчи кун;
14. **Суғурта муддати** – суғурта мукофоти ўз вақтида тўланиши шарти билан суғурта шартномаси бўйича Суғурталовчининг мажбуриятлари амалда бўладиган, суғурта полисида аниқ кўрсатилган вақт оралиғи.

**III.БЎЛИМ. СУҒУРТА ПУЛИ, СУҒУРТА МУКОФОТИ МИҚДОРИ ВА ТЎЛАШ ТАРТИБИ**

3.1.Ушбу шартнома бўйича суғурта мукофоти \_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) сўмни ташкил этади.

3.2. Ушбу шартнома бўйича суғурта мукофоти шартнома тарафлар томонидан имзоланган кундан 30 (ўттиз) банк иш кунида бир йўла туланади.

3.3. Суғурта мукофоти қисман тўланган тақдирда суғурта жавобгарлиги тўланган суғурта мукофотига мутаносиб равишда амалга оширилади.

3.4.Ушбу шартнома бўйича суғурта мукофотининг тўланган санаси бўлиб Суғурталовчининг банк ҳисоб рақамига келиб тушган сана ҳисобланади.

3.5. Суғурта мукофоти Суғурта қилдирувчи/Наф олувчининг розилиги билан “Қарздор» томонидан ҳам тўланиши мумкин.

3.6. Мазкур суғурта шартномаси бўйича барча ўзаро ҳисоб-китоблар Ўзбекистон Республикасининг Миллий валютаси “сўм”да олиб борилади.

**IV.БЎЛИМ. СУҒУРТА ПОЛИСИНИ ТАҚДИМ ҚИЛИШ ТАРТИБИ**

4.1. Суғурталовчининг мажбурияти, Суғурта қилдирувчи/Қарздор томонидан шартномада белгиланган муддатда суғурта мукофоти тўланган тақдирда, суғурта мукофоти тўланган санадан бошланиб, суғурта шартномаси бўйича олинган мажбурият тўлиқ бажарилгунга қадар амал қилади.

4.2. Суғурта полиси суғурта мукофоти /унинг биринчи/ навбатдаги бадали Суғурталовчининг банк ҳисоб рақамига келиб тушгандан кейин 3 (уч) иш куни ичида берилади. Суғурта мукофоти тўлиқ тўланмаган тақдирда Суғурта полиси суғурта мукофотининг тўланган қисмига мутаносиб миқдорда берилади.

4.3. Суғурта полиси йўқолган тақдирда Суғурта полисининг дубликати Суғурта қилдирувчинингва/ёки Наф олувчинингёзма аризаси асосида 5 (беш) иш куни ичида берилиб, ундан сўнгйўқолган Суғурта полиси ҳақиқий эмас ҳисобланади ва у бўйича суғурта ҳодисалари кўриб чиқилмайди.

4.4.Кредит шартномаси/келишувининг муддати узайтирилган тақдирда, ушбу шартноманинг муддати қўшимча келишув тузиш ва тегишли қўшимча суғурта мукофотини тўлаш йўли билан узайтирилиши мумкин.

**V.БЎЛИМ. СУҒУРТА ҲОДИСАСИ**

5.1.«Қарз олувчи» (кредит олувчи) томонидан кредит шартномаси тўлов графигига асосан навбатдаги тўловни *(кредит қарзини)* уч ой (90 кун) давомида амалга оширилмаслиги ёки кредит қарзини кредит шартномаси бўйича қайтариш муддати *(охирги санаси)* келганлиги ёки кредит қарзи суд томонидан муддатидан олдин ундириш белгиланганда “Суғурта қилдирувчи” олдидаги мажбуриятни бажармаслиги яъни кредит шартномаси бўйича кредит асосий қарзи ва/ёки унга ҳисобланган фоизларни *(кредит қарздорлигини)* қайтармаслиги натижасида “Суғурта қилдирувчи”нинг зарар кўриши суғурта ҳодисаси ҳисобланади.

Суғурта товони миқдорига кредитнинг асосий қарзи ва унга ҳисобланган фоиз тўловлари киради.

5.2.«Қарз олувчи» (кредит олувчи)нинг кредит шартномасида белгиланган муддат *(шу жумладан график бўйича)* ёки кредит қарзини муддатидан олдин ундириш белгиланган муддатда кредит қарзи *(кредит асосий қарзи ва/ёки кредит фоизи)* тўланмаганлиги кутиш даври якуни бўйича суғурта ҳодисаси юзага келишини билдиради.

Суғурта ҳодисаси юз беришининг асосий шарти бўлиб кредит қарзини кредит шартномасида белгиланган муддатда *(шу жумладан график бўйича)* қайтарилмаслиги тушунилиб, Суғурта қилдирувчи томонидан кредитор талабларини қаноатлантириш учун қарздор ва кафилнинг тўловга қобилиятсизлигини аниқлаш ва ундирувни гаровга қўйилган мол-мулкларга қаратиш ҳуқуқини амалга оширилганлиги талаб қилинмайди.

5.3.Мазкур шартноманинг 5.1.-бандида белгиланган шартлар бажарилиши ёки бажарилмаслигидан қатъий назар Суғурталовчи ўзининг ҳуқуқидан фойдаланган ҳолда суғурта тувонини тўлаб бериш ҳуқуқига эга.

**VI.БЎЛИМ. ИСТИСНОЛАР**

6.1.Суғурталовчи қуйидаги ҳолларда суғурта қопламасини тўлашни рад этиши мумкин:

-суғурта ҳодисаси *(айнан шу кредит шартномаси бўйича)* Суғурта қилдирувчи ва/ёки Қарз олувчининг суғурта ҳодисаси юзага келишига йўналтирилган қасддан қилган ҳаракатлари ёки ҳаракатсизлиги оқибатида содир бўлса *(мазкур ҳолат суд қарори билан тасдиқланиши шарт)*.

6.2.Кредитдан фойдаланганлик учун жарималар, пенялар ва кредит шартномасини бажармаганлик учун Қарз олувчи зиммасига ҳисобланган бошқа маблағларни ундириш билан боғлиқ суд ҳаражатларга нисбатан Суғурталовчи жавобгарлик олиб бормайди.

6.3.Суғурталовчи Суғурта қилдирувчининг қуйидаги ҳатти-ҳаракатлари натижасида кўрилган ёки юзага келган зарарлар учун мажбуриятларни ўз зиммасига олмайди:

а)Қарздор томонидан кредитни мақсадсиз ишлатилган ҳолатлар, бунда суғурта жавобгарлиги мақсадсиз ишлатилган суммага мутаносиб равишда камайтирилади.

**VII.БЎЛИМ. ТОМОНЛАРНИНГ ҲУҚУҚ ВА МАЖБУРИЯТЛАРИ**

Ушбу Шартнома амалда бўлган муддатда:

**7.1. Суғурта қилдирувчи/Наф олувчининг ҳуқуқлари:**

7.1.1. Ушбу Шартнома бўйича Суғурталовчидан маслаҳатлар олиши;

7.1.2. Кредит қарздорлиги (асосий қарз ва фоизлар)тўлиқ сўндирилганда суғурта шартномасини муддатидан аввал бекор қилиш учун Суғурталовчига ариза билан мурожаат қилиш;

7.1.3. Суғурта полиси йўқолган тақдирда унинг дубликатини олиши;

7.1.4. Суғурталовчи ва Наф олувчи билан билан келишган ҳолда ушбу Шартномага ўзгаришлар ва қўшимчалар киритиш;

**7.2. Суғурта қилдирувчи/Наф олувчининг мажбуриятлари:**

7.2.1. Кредит шартномаси шартларининг эҳтимолий ўзгаришлари бўйича, шу жумладан кредит мажбурияти бўйича шахсларнинг ўзгариши юзасидан Суғурталовчига маълумотларни тақдим этиши;

7.2.2. Суғурталовчи талаб қилиши мумкин бўлган ҳужжатлар, яъни зарарлар сабаблари ва миқдорига тааллуқли*,* етарли далилларни тақдим этиши;

7.2.3. Суғурталовчига суброгация ва регресс тартибида ўтган талаб қилиш ҳуқуқини амалга ошириш учун зарур бўлган ҳужжатлар тақдим этиш

7.2.4. Юридик манзил ва банк реквизитлари ўзгарган тақдирда бу ҳақда ўзгариш санасидан бошлаб 30 календарь кунидан кечиктирмай хабар қилиши;

7.2.5.  Ушбу шартнома амалда бўлган муддатда Суғурталовчидан олинган ахборотни сир сақлаши, Суғурта қилдирувчи ва/ёки Қарздор Ўзбекистон Республикасининг амалдаги қонун ҳужжатларига мувофиқ давлат идораларига ахборот тақдим этиши шарт бўлган ҳолатлар бундан мустасно.

**7.3. Суғурталовчининг ҳуқуқлари:**

7.3.1.Суғурта шартномаси амалда бўлган муддат мобайнида Суғурта қилдирувчи /**наф олувчи/** билан биргаликда мониторингда иштирок этиши, ҳужжатлар ва Қарздор хўжалик фаолиятининг ҳақиқий ҳолатини ўрганиши ва Кредит шартномасида молиялаштириши назарда тутилган битимларга таалуқли маълумотларни талаб қилиши;

**7.4. Суғурталовчининг мажбуриятлари:**

7.4.1. Ушбу шартномада белгиланган муддатда суғурта полисини бериши;

7.4.2.Суғурта қилдирувчига ушбу шартнома бўйича маслаҳат ва тушунтиришлар бериши ҳамда ушбу шартнома шартлари билан таништириши;

7.4.3. Барча зарур ҳужжатлар олиниб, суғурта ҳодисаси тан олингандан кейин, ушбу шартномада келишилган миқдор ва муддатда суғурта товони тўловини амалга ошириш;

7.4.4.«Суғурта фаолияти тўғрисида»ги Ўзбекистон Республикаси [Қонуни](http://old.lex.uz/docs/40253) ва Ўзбекистон Республикаси Молия вазирининг 2008 йил 22 апрелдаги 41-сон буйруғи билан тасдиқланган «Суғурталовчилар ва қайта суғурталовчиларнинг тўлов қобилияти тўғрисида»ги Низом талабларига қатъий риоя қилиш;

7.4.5.Суғурта шартномаси бўйича тўлов қобилияти маржаси— суғурталовчининг (қайта суғурталовчининг) активлари ва у томонидан қабул қилинган суғурта мажбуриятлари ўртасидаги мутаносибликка риоя этилишини таъминлаш;

Тўлов қобилияти маржасининг етарлилиги нормативидан кам бўлмаслиги шартларини таъминлаш.

7.4.6.Ушбу шартнома амалда бўлган муддатда Суғурта килдирувчи ва/ёки Наф олувчидан олинган ахборотни сир сақлаши, Суғурта қилдирувчи ва/ёки Наф олувчи Ўзбекистон Республикасининг амалдаги қонун ҳужжатларига мувофиқ давлат идораларига ахборот тақдим этиши шарт бўлган ёки ушбу шартнома бўйича ахборотни ошкор қилишгаСуғуртақилдирувчининг ёзма рухсати бўлган ҳолатлар бундан мустасно.

**7.5. Қарздорнинг ҳуқуқлари:**

7.5.1. Суғурта шартномаси амалда бўлган муддат мобайнида суғурта масалалари юзасидан бепул маслаҳатлар олиши;

7.5.2. Суғурталовчи ҳамда Наф олувчи билан келишган ҳолда ушбу Шартномага ўзгаришлар ва қўшимчалар киритиши;

**7.6. Қарздорнинг мажбуриятлари:**

7.6.1. Кредитшартномаси шартларининг эҳтимолий ўзгаришлари бўйича, шу жумладан кредит мажбурияти бўйича шахсларнинг ўзгариши юзасидан Суғурталовчига хабар бериши;

7.6.2. Юридик манзил, банк реквизитлари ҳамда яшаш жойи ўзгарган тақдирда, бу ҳақда ўзгариш санасидан бошлаб 30 календарь кунидан кечиктирмай хабар қилиши.

**VIII.БЎЛИМ. ТОМОНЛАРНИНГ ЖАВОБГАРЛИГИ**

8.1.Томонлар ўз зиммаларига юклатилган мажбуриятларни бажармаганлиги учун Ўзбекистон Республикасининг амалдаги қонун ҳужжатларига мувофиқ жавобгар бўладилар.

8.2.Суғурталовчига суғурта мукофотини тўлашни кечиктирганлиги учун Суғурта қилдирувчи Суғурталовчига ҳар бир кечиктирилган кун учун кечиктирилган маблағнинг 0,1 фоизи миқдорида, лекин ушбу Шартнома бўйича тўланиши лозим бўлган маблағнинг 30 фоизидан ошмаган миқдорда пеня тўлайди.

8.3.Суғурта қилдирувчига тегишли суғурта товонини тўлаб беришни кечиктирганлиги учун Суғурталовчи Суғурта қилдирувчига ҳар бир кечиктирилган кун учун кечиктирилган маблағнинг 0,1 фоизи миқдорида, лекин ушбу Шартнома бўйича тўланиши лозим бўлган маблағнинг 30 фоизидан ошмаган миқдорда пеня тўлайди. Пеня тўланиши Суғурталовчини суғурта товони тўловидан озод қилмайди.

**IX.БЎЛИМ. СУҒУРТА ТОВОНИ ТЎЛАШ ТАРТИБИ**

9.1.Суғурта шартномаси шартларига кўра, суғурта ҳодисаси деб тан олиниши мумкин бўлган воқеа содир бўлса, Суғурта қилдирувчи воқеа содир бўлганидан бошлаб 30 кун ичида ўзига маълум ҳолатлар ва сабабларни кўрсатган ҳолда Суғурталовчининг юридик манзилига ёки почта манзилига ёзма равишда хабар бериши шарт.

Суғурта товони Суғурта қилдирувчига суғурта пулидан ошмаган миқдорда тўланади. Суғурта товони миқдори ҳақиқатда олинган кредит миқдори *(шу жумладан ҳисобланган фоизлар)* ва кредитнинг сўндириш учун йўналтирилган пул маблағларини айириб (чегириб) қолган ҳолда аниқланади *(суғурталанган кредит маблағига мутаносиб равишда)*.

9.2.Суғурта ҳодисаси рўй берганда Суғурта қилдирувчи Суғурталовчига кутиш даври тугагандан сўнг, воқеа содир бўлганлиги тўғрисида ариза (хабарнома) бериши, шунингдек Суғурталовчига зиён содир бўлганлигини ва миқдорини аниқлаш имконини берувчи ҳужжатларни:

-суғурта ҳодисаси содир бўлганда вужудга келган суғурта қопламасини тўлаш юзасидан Суғурта қилдирувчининг ёзма мурожаати;

-жорий санада Қарздорнинг ҳисоб рақамидаги маблағлар сальдоси тўғрисида банк маълумотномаси;

-кредит маблағларидан мақсадли фойдаланиш бўйича ҳужжатлар.

Зарурият туғилганда Суғурталовчи қўшимча ҳужжатларни асослантирилган сўрови билан талаб қилиш ҳуқуқига эга.

Суғурталовчи суғурта ҳодиса содир бўлганда, юқоридаги барча ҳужжатларни талаб қилмасдан ҳам суғурта даъво ишини кўриб чиқиши ва суғурта қопламасини тўлаб бериш ҳуқуқига эга. Қарз олувчи Суғурта қилдирувчига Суғурталовчи талаб қилаётган ҳужжатларни ўз вактида тақдим этишда кўмаклашиши шарт.

9.3.Суғурталовчининг суғурта товонини тўлаш ёки тўлашни рад этиш тўғрисидаги қарори суғурта қилдирувчига у суғурта товонини тўлашни сўраб тақдим этган ариза ва ушбу шартноманинг 9.2. бандида кўрсатиб ўтилган ҳужжатларни тақдим этганидан кейин 15 (ўн беш) календарь кундан кечиктирмай хабардор қилиниши (суғурта товонини тўлаш) ёки рад этиш сабабларининг асослантирилган далил-исботларини ўз ичига олган бўлиши лозим.

9.4.Суғурталовчи суғурта ҳодисасини тан олган ҳолатда, суғурта ҳодисаси тўғрисидаги далолатнома тузилади. Ушбу далолатнома Суғурта қилдирувчининг иштирокида расмийлаштирилади.

Суғурта товони тўлови суғурта ҳодисаси тўғрисидаги далолатнома имзолагандан кейин 5 (беш) иш куни ичида амалга оширади.

9.5.Суғурта товони миқдорини аниқлаш ва тўлашда Суғурта қилдирувчи томонидан кредит қарзини кредит қайтарилиши бўйича мажбуриятлар бажарилишининг бошқа таъминот шакллари *(жумладан, гаровга қўйилган мол-мулк ва транспорт воситалари, пул маблағлари, кафиллик, бошқа суғурта компанияларининг суғурта полислари ва х.к )* ва қарздорнинг бошқа мол-мулкларидан кредит қарзини суд тартибида ундириш ҳуқуқини амалга ошириши талаб қилинмайди. Кутиш даври ўтгандан сўнг суғурта товони тўлаб берилади.

9.6.Суғурталовчи томонидан Суғурта қилдирувчига суғурта товони тўлови рад этилган тақдирда у ушбу Суғурта шартномаси шартларига мувофиқ аризани ва барча тегишли ҳужжатларни тақдим этган кундан бошлаб 15 (ўн) беш кун ичида рад этиш сабаблари асосланган ёзма билдиришнома йўллайди.

**X.БЎЛИМ. СУБРОГАЦИЯ**

10.1.Агар Суғурталовчи томонидан Суғурта қилдирувчига суғурта товони тўлаб берилса, тўланган товон миқдорида етказилган шикаст ва зарарлар учун жавобгар шахсга нисбатан қопланган зарар миқдорида даъво қилиш ҳуқуқи Суғурталовчига ўтади.

10.2.Суғурта қилдирувчи Суғурталовчининг ёзма сўровига асосан даъво қилиш ҳуқуқини амалга ошириши учун зарур бўлган тегишли ҳужжат ва далилларни тақдим этади.

**XI.БЎЛИМ. ШАРТНОМАНИ АМАЛ ҚИЛИШ МУДДАТИ
ВА БЕКОР ҚИЛИШ ТАРТИБИ**

11.1.Ушбу суғурта шартномаси уни томонлар имзолаган пайтдан бошлаб кучга киради ва ушбу шартномада кўрсатилган мажбурият тўлиқ бажарилгунга қадар амалда бўлади.

11.2.Суғурта қилдирувчи суғурта шартномасидан исталган пайтда воз кечиши мумкин. Суғурта қилдирувчи томонидан ушбу шартнома муддатидан аввал бекор қилинганда тўланган суғурта мукофоти қайтариб берилади.

11.3.Ушбу шартнома қуйидаги ҳолатларда тугатилади:

а)Суғурта қилдирувчи/Наф олувчи/Қарз олувчи томонидан суғурта мукофоти шартномада кўрсатилган муддатда тўланмаганда;

б)амал қилиши муддати тугаганда;

в)томонларнинг келишувига мувофиқ;

г)суғурталовчи Суғурта қилдирувчи/Наф олувчи олдидаги мажбуриятларни тўлиқ ҳажмда бажарганда;

д)суғурта қилдирувчи фаолияти тугатилса, Суғурта қилдирувчини қайта ташкил этилганлиги (қўшилиш, сотиб олиниши ва ш.к.) муносабати билан, суғурта шартномасида алмаштирилиш ҳолатлари бундан мустасно;

**XII.БЎЛИМ ФОРС-МАЖОР**

12.1.Агар томонлар ушбу шартнома бўйича ўз мажбуриятларинибажара олмасликлари енгиб бўлмас куч (форс-мажор) шарт-шароити оқибатида юзага келса, улар жавобгарликдан озод бўладилар. Енгиб бўлмас куч таъсирида бўлган томон бошқа томонни бундай шарт-шароит юзага келганлиги ва тахминан қанча давом этиши мумкинлиги тўғрисида бир-бирларини дарҳол хабардор қилишлари шарт. Бунда Томонлар ушбу Шартноманинг бажарилган ва бажарилмаган қисмлари юзасидан ўрнатилган тартибда якуний ҳисоб-китобни амалга оширадилар.

**XIII.БЎЛИМ. ҚЎШАЛОҚ СУҒУРТАЛАШ**

13.1.Суғурта қилдирувчи, суғурталанган кредит бўйича тузилган ёки тузилиши кўзда тутилаётган барча суғурта шартномалари ҳақида Суғурталовчини хабардор қилиши шарт.

13.2.Қўшалоқ суғурталанган кредит бўйича, ҳар бир Суғурталовчи ўзлари тузган суғурта шартномалари доирасида суғурта товони тўлови мажбуриятини олади, аммо барча суғурталовчилар тўлайдиган суғурта товонининг миқдори зарарнинг ҳақиқий қийматидан ортиқ бўлиши мумкин эмас.

13.3.Агар суғурта ҳодисаси рўй берган вақтда, суғурталанган кредит бошқа суғурта шартномалари билан худди шу таваккалчилик бўйича суғурта қилинган бўлса, зарарнинг қопланиши ҳар бир суғурта ташкилотининг суғурта суммаларига пропорционал равишда тақсимланади.

**XIV.БЎЛИМ. БОШҚА ШАРТЛАР**

14.1.Ушбу шартномага барча қўшимчалар ва ўзгаришлар, шунингдек уни узайтириш ёки тугатилиши томонларнинг розилиги билан ёзма шаклда амалга оширилиши, кредит шартномаси/келишувига оид ўзгаришлар бўлганда, бекор қилинганда ёки тугатилганда эса Суғурта қилдирувчи ва Наф олувчи томонидан унинг ўзгариши/бекор бўлиши/тугатилиши пайтидан бошлаб 30 (ўттиз) банк куни ичида Суғурталовчи хабардор қилиниши шарт.

14.2.Ушбу шартномада келтирилган масалалар юзасидан баҳслар, талаблар ёки келишмовчиликлар юзага келган тақдирда томонлар уларни музокаралар йўли билан ҳал этиш чораларини кўрадилар.

14.3.Ушбу шартномадан келиб чиққан баҳслар, келишмовчиликлар ёки талаблар, шу жумладан унинг ижроси, бузилиши, тугатилиши ёки ҳақиқий эмаслиги масалалари музокаралар йўли билан ҳал этиб бўлмаса, улар Ўзбекистон Республикасининг амалдаги қонун ҳужжатларига мувофиқ суд тартибида ҳал этилади.

14.4.Ушбу шартномада тартибга солинмаган ўзаро муносабатлар Ўзбекистон Республикасининг амалдаги қонун ҳужжатларига мувофиқ тартибга солинади.

14.5.Суғурта шартномаси бўйича ҳуқуқ ва мажбурияларни томонларнинг ёзма розилигисиз учинчи шахсларга беришга йўл қўйилмайди.

14.6.Ушбу шартнома томонларнинг истакларига кўра ўзбек тилида тузилди ва бир хил юридик кучга эга ҳамда Суғурталовчи, Суғурта қилдирувчи/Наф олувчи, Қарз олувчида бир нусхадан сақланувчи 3 (уч) нусхада тузилди.

**XV. томонларнинг ЮРИДИк манзиллари ва РЕКВИЗИТлари:**